|  |  |
| --- | --- |
| **RAPORTI I VLERËSIMIT TË NDIKIMIT**  |  |
| **EMËRTIMI I PROPOZIMIT TË POLITIKËS**  | Projektligj “Për shkëmbimin automatik të informacionit të llogarive financiare” |
| **MINISTRIA UDHËHEQËSE**  | Ministria e Financave dhe Ekonomisë |
| **FAZA E POLITIKËS/VLERËSIMIT TË NDIKIMIT** | Zhvillim |
| **BURIMI I PROPOZIMIT TË POLITIKËS** | Standardi i Përbashkët i RaportimitMarrëveshja Model Shumëpalëshe të Autoriteteve Kompetente, në zbatim të nenit 6 “Shkëmbimi Automatik i Informacionit” të Konventës për Ndihmën Administrative të Ndërsjelltë në Çështjet Tatimore, të cilën Shqipëria e ka miratuar me Ligjin nr. 146/2013, datë 6.05.2013 |
| **DIREKTIVË/RREGULLORE E BE-së**  | Directive 2011/16/EU ndryshuar me Directive 2014/107/EU |
| **PUBLIKIMET DHE STRATEGJITË E LIDHURA** | Neni 6 “Shkëmbimi Automatik i Informacionit” i Konventës për Ndihmën Administrative të Ndërsjelltë në Çështjet Tatimore, të cilën Shqipëria e ka miratuar me ligjin nr. 146/2013, datë 6.05.2013. |
| **DATA E KONSULTIMIT PUBLIK** | 26.02.2019 |
| **DATA E VLERËSIMIT TË NDIKIMIT**  | 25.02.2019 |
| **A E KA SHQYRTUAR KRYEMINISTRIA VLERËSIMIN E NDIKIMIT?** **NËSE PO, JEPNI DATËN E SHQYRTIMIT** | Jo  |
| **NUMRI I VLERËSIMIT TË NDIKIMIT** | 2019 – MFE- 08 |
| **TE DHËNA KONTAKTI** **(EMRI, E-MAIL, NUMRI I TELEFONIT TË PERSONIT TË KONTAKTIT)** | Doriana ToroDoriana.toro@financa.gov.alTel: 00355697862520Irida BarkajIrida.barkaj@financa.gov.alTel: +355693692886 |
|  |
| **PJESA 1: PËRMBLEDHJE EKZEKUTIVE** **(Maksimumi 2 faqe)** |
| **PËRKUFIZIMI I PROBLEMIT***Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?* Që prej Muajit Nëntor të vitit 2012, Shqipëria është pjesë e Forumit Global mbi Transparencën dhe Shkëmbimin e Informacionit për Qëllime Tatimore (“Global Forum on Transparency and Exchange of Information for Tax Purposes”). Forumi Global është organizimi më i gjerë ndërkombëtar në fushën e shkëmbimit të informacionit për qëllime tatimore në luftën kundër evazionit fiskal, i mbështetur nga G20. Produkti më i rëndësishëm i Forumit Global është Raporti i Rishikimit (“Peer Review”). Raporti i rishikimit hartohet për çdo vend pjesëmarrës dhe përfshin vlerësimin e kujdesshëm të kuadrit ligjor dhe rregullator, si dhe praktikave të përdorura për shkëmbimin e informacionit tatimor në fushën e tatimeve. Pas vlerësimit të kuadrit ligjor dhe rregullator, Shqipëria është vlerësuar nga Forumi Global për fazën e dytë, e cila lidhet me zbatimin e standarteve në praktikë, ku është sugjeruar hartimi i akteve ligjore primare dhe sekondare për zbatimin e shkëmbimit automatik të informacionit ndërmjet vendeve, të cilat kanë nënshkruar marrëveshjen shumëpalëshe.Nisur nga fakti që ky është një proçes që do të kryhet për herë të parë në Shqipëri, nuk ka pasur bazë ligjore për zbatimin e tij.Për sa më sipër, për të kryer shkëmbimin automatik të informacionit të llogarive financiare është i domosdoshëm krijimi i bazës ligjore për të bërë të mundur zbatimin e këtij detyrimi.  |
| **OBJEKTIVAT**Objektivat e propozimit janë:a) të krijohet një mjet efikas për realizimin e shkëmbimit automatik të informacionit, në zbatim të Standardit të Përbashkët të Raportimit dhe Marrëveshjes Shumëpalëshe të Autoritetit Kompetent për Shkëmbimin Automatik të Informacionit të Llogarive Financiare të miratuar me Vendimin e Këshillit të Ministrave nr. 178, datë 09.03.2016;b) të garantohet mbledhja e inforaportimit të Institucioneve Financiare Raportuese për mbledhjen dhe raportimin e informacioneve të caktuara financiare pranë Autoritetit Kompetent, në përputhje me Standardin e Përbashkët të Raportimit;c) të përcaktohen termat dhe kushtet e përgjithshme që lidhen me grumbullimin, përpunimin, përditësimin, bashkëveprimin, përqasjen, ruajtjen, përdorimin dhe arkivimin e informacionit në lidhje me Shkëmbimin Automatik të Informacionit të Llogarive Financiare në çështjet tatimore;d) të përcaktohen detyrat dhe kompetencat e autoritetit kompetent për të siguruar zbatimin efektiv dhe përputhshmërinë me Standardin e Përbashkët të Raportimit, duke përfshirë marrjen dhe përdorimin e informacionit. |
| **OPSIONET E POLITIKAVE***Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*Opsionet e diskutuara janë:Opsioni 0 (status quo): të vijohet me kuadrin ekzistues Opsioni 1: Hartimi i një ligji të ri. Opsioni nr. 2: Ndryshimi i ligjit aktual.  |
| **ANALIZA E NDIKIMEVE***Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*Kosto e parashikuar për këtë projekt është afërsisht 45 000 000 lekë implementimi dhe 15 000 000 lekë mirembajtja. Kjo kosto është marrë nga vende të ngjashme të cilat kanë implementuar këtë system të shkëmbimit të informacionit. Lidhur me subjektet raportuese kanë një ndikim financiar minimal në përiudhën në vijim që nuk mund të përllogaritet për shkak të natyrës së këtij ligji, gamës së gjerë të subjekteve raportuese, llojit të masave shtesë të kërkuara, etj.Ndikimet për Institucionet Financiare Raportuese kanë të bëjnë me detyrimin për mbledhjen dhe raportimin e informacioneve të caktuara financiare pranë Autoritetit Kompetent, në përputhje me Standardin e Përbashkët të Raportimit; |
| **ARSYETIMI I OPSIONIT TË PREFERUAR** *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*Opsioni i zgjedhur është opsioni nr. 1.Opsioni i zgjedhur është e vetmja mundësi për të përmbushur qëllimin për krijimin e një kuadri rregullator unifikues në fushën e shkëmbimit automatik të informacionit si dhe për zbatimin e marrëveshjes së sipërpërmendur. Hartimi i nje ligji te ri, meqenëse kemi të bëjmë me një procedure krejtësisht të re, është i domosdoshëm për të bërë të mundur zbatimin e shkëmbimit automatik të informacionit të llogarive financiare dhe do të rregullonte më së miri fushat e veçanta që kërkojnë rregullim të ri ligjor.Opsioni për hartimin e një ligji të ri gjithëpërfshirës, me të cilat do të zbatohen shumica e elementeve të këtij projekti ka dhe përparësitë si vijon:- Ligji i ri përmban një strukturë të qartë dhe është i kuptueshëm për të gjithë subjektet e ketij projekti,- Mos ndryshimi i ligjit të procedurave tatimore,**Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**

|  |  |  |
| --- | --- | --- |
| **Viti 1** | **Viti 2** | **Viti 3** |
| **45 000 000**  | **15 000 000**  | **15 000 000** |
|  |  |  |

 |
|  |
| **KONSULTIMI***Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*Projektligji është hartuar me kontribut kryesor të Drejtorisë së Përgjithshme të Tatimeve, me asistencën e ekspertëve nga administrata tatimore italiane (Agenzia delle Entrate), në kuadër të projektit për Shkëmbimin Automatik të Informacionit, financuar nga Agjensia Italiane për zhvillim dhe Bashkëpunim, si dhe asistencën e ekspertit nga OECD. Është konsultuar me Drejtorinë e Përgjithshme të Parandalimit të Pastrimit të Parave, Shoqatën e Bankave, Komisionerin për të Drejtën e Informimit dhe Mbrojtjen e të Dhënave Personale dhe Autoritetin e Mbikëqyrjes Financiare, propozimet e të cilëve janë analizuar dhe janë marrë në konsideratë një pjesë e tyre, për aq sa nuk bien ndesh me CSR Standartin e Përbashkët të Raportimit. Projektligji është hedhur për konsultim në faqen zyrtare të Ministrisë së Financave dhe Ekonomisë dhe në rregjistrin elektronik të konsultimeve. |
| **ZBATIMI DHE MONITORIMI***Si do të organizohen zbatimi dhe monitorimi?*Zbatimi dhe monitorimi do të kryhet nga Drejtoria e Përgjithshme e Tatimeve, monitoruar nga Ministria e Financave dhe Ekonomisë. Këshilli i Ministrave do të miratojë aktet nënligjore për sigurimin e zbatimit efektiv të këtij projektligji.  |

|  |
| --- |
| **PJESA 2: BAZA KRYESORE E ANALIZËS DHE E PROVAVE**  |

#

# Historik

* ***Jepni kontekstin e politikës***

Nga muaji nëntor 2012 Shqipëria është pjesë e Forumit Global mbi Transparencën dhe Shkëmbimin e Informacionit (“Global Forum on Transparency and Exchange of Information for Tax Purposes”). Forumi Global është organizimi më i gjerë ndërkombëtar në fushën e shkëmbimit të informacionit për qëllime tatimore në luftën kundër evazionit fiskal, i mbështetur nga G20. Produkti më i rëndësishëm i Forumit Global është “Peer Revieë”. Raporti i rishikimit hartohet për çdo vend pjesëmarrës dhe përfshin vlerësimin e kujdesshëm të kuadrit ligjor dhe rregullator, si dhe praktikave të përdorura për shkëmbimin e informacionit tatimor në fushën e tatimeve. Pas vlerësimit të kuadrit ligjor dhe rregullator, Shqipëria është vlerësuar nga Forumit Global për fazën e dyte, e cila lidhet me zbatimin e standarteve në praktikë, ku është sugjeruar hartimi i akteve ligjore primare dhe sekondare për zbatimin e shkëmbimit automatik të informacionit ndërmjet vendeve, të cilat kanë nënshkruar marrëveshjen shumëpalëshe.

Rezultati kryesor i implementimit të Standardit të Përbashkët të Raportimit është angazhimi i vendeve anëtare në rritjen e transparencës në fushën e taksave, si vijon:

 a) Angazhimi i shumicës së vendeve anëtare të GF për të zbatuar standardet e reja për Shkëmbimin Automatik të Informacionit deri në vitin 2017 ose në fund të vitit 2018, të shoqëruar me një shprehje të fortë mbështetjeje sidomos për vendet në zhvillim për të marrë pjesë në këtë ambient të ri transparence;

b) Adaptimi, në parim, i Termave të Referencës mbi mënyrën e shkëmbimit automatik të informacionit;

c) Mbështetje e madhe për vendet në zhvillim për të lehtësuar pjesëmarrjen e tyre në Shkëmbimin Automatik të Informacionit dhe lancimi i Iniciativës Afrikane - një projekt 3-vjeçar për të rritur ndërgjegjësimin dhe ndërtimin e instrumenteve për shkëmbimin automatik të informacionit në këto vende.

# Shqipëria, më 29 Tetor 2014, ka nënshkruar Marrëveshjen Model Shumëpalëshe të Autoriteteve Kompetente, në zbatim të nenit 6 “Shkëmbimi Automatik i Informacionit” të Konventës për Ndihmën Administrative të Ndërsjelltë në Çështjet Tatimore, të cilën Shqipëria e ka miratuar me Ligjin nr. 146/2013, datë 6.05.2013. Në zbatim të këtij neni të Konventës, nënshkrimi i Marrëveshjes Model Shumëpalëshe të Autoriteteve Kompetente angazhon vendet nënshkruese për zbatimin e shkëmbimit automatik të informacionit në fund të vitit 2017 ose në fund të vitit 2018. Shqipëria u angazhua në këtë marrëveshje për shkëmbim automatik të informacionit në fund të vitit 2018, për të pasur kohë në dispozicion për krijimin e bazës ligjore dhe infrastrukturës së nevojshme për zbatimin e saj.

Nisur nga fakti që ky është një proçes që do të kryhet për herë të parë në Shqipëri, nuk ka pasur bazë ligjore për zbatimin e tij.

Për sa më sipër, për të kryer shkëmbimin automatik të informacionit të llogarive financiare është i domosdoshëm krijimi i bazës ligjore për të bërë të mundur zbatimin e këtij detyrimi.

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

Mungon një kuadër rregullator në fushën e shkëmbimit automatik të informacionit.

Vendet nënshkruese ose ndryshe të quajtura Grupi i Adaptuesve të Hershëm, duke ditur se evazioni tatimor mund të trajtohet në mënyrë efektive vetëm në nivel global, janë angazhuar nëpërmjet marrëveshjes për miratimin e një standardi të vetëm e të ri global, për shkëmbimin automatik të informacionit të tatimpaguesit dhe zbatimin e njëjtë dhe efektiv të këtij standarti; Për përmbushjen e kësaj detyre nevojiten nje sistem i cili te shkembeje te dhena konfidenciale ndermjet administrates tatimore te tatimpaguesit/individit te vendit burim ne adminitrates tatimore te tatimpaguesit/individit ne vendin e qendrimit sipas standarteve te percaktuara sipas Standardti te Perbashkët i Raportimit (CRS) .

Sipas standardit të ri global, një gamë e gjerë e informacionit do të shkëmbehet mbi llogaritë *offshore*, duke përfshirë bilancet e llogarive dhe të pronësisë së dobishme.

Hartimi i një kuadri të ri ligjor në fushën e shkëmbimit automatik të informacionit do të ndihmojë në çrrënjosjen e krimit të evazionit fiskal dhe trajtimin e mashtrimit fiskal.

Qeveria duke pasur më shumë informacion, do ketë më shumë mundësi objektive që nëpërmjet shkëmbimit të këtij informacioni, në rastet e konstatimit të evazionit fiskal të marrë masat për parandalimin dhe shmangien e tij.

Kjo pasi, në situatën aktuale mungesa e një kuadri rregullator i cili bën të mundur shkëmbimin automatik të informacionit, bën që veprime të tilla nga ana e evazorëve të zvogëlojnë të ardhurat publike, të dobësojnë besimin në drejtësinë e sistemit tatimor si dhe të rrisin barrën mbi tatimpaguesit e ndershëm.

Ky problem mund të trajtohet vetëm me krijimin e bazës ligjore për të bërë të mundur zbatimin e shkëmbimit automatik të informacionit të llogarive financiare.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Nevoja për të ndërhyrë ka lindur nga nënshkrimi i Marrëveshjes Model Shumëpalëshe të Autoriteteve Kompetente, në zbatim të nenit 6 “Shkëmbimi Automatik i Informacionit” të Konventës për Ndihmën Administrative të Ndërsjelltë në Çështjet Tatimore, të cilën Shqipëria e ka miratuar me Ligjin nr. 146/2013, datë 6.05.2013. Në zbatim të këtij neni të Konventës, nënshkrimi i Marrëveshjes Model Shumëpalëshe të Autoriteteve Kompetente angazhon vendet nënshkruese për zbatimin e shkëmbimit automatik të informacionit në fund të vitit 2017 ose në fund të vitit 2018. Shqipëria u angazhua në këtë marrëveshje për shkëmbim automatik të informacionit në fund të vitit 2018, për të pasur kohë në dispozicion për krijimin e bazës ligjore dhe infrastrukturës së nevojshme për zbatimin e saj. Gjithashtu, Shqipëria që prej Muajit Nëntor të vitit 2012 është pjesë e Forumit Global mbi Transparencën dhe Shkëmbimin e Informacionit për Qëllime Tatimore (“Global Forum on Transparency and Exchange of Information for Tax Purposes”).

Nëpërmjet kësaj ndërhyrjeje synohet të realizohet Shkëmbimi Automatik i Informacionit të llogarive financiare, me vendet pjesëmarrëse në marrëveshje. Objektiv i lartë dhe i përhershëm i qeverisë është lufta kundër evazionit fiskal. Ndërhyrja e qeverisë është e një natyre thelbësore. Sistemi i shkëmbimit automatik të informacionit do tw rrisw tw ardhurat, do tw evitojw shmangien dhe evazionin fiskal, do tw ofrojw kontrollimin më të mire të zbatimit të marrëveshjeve të taksimit të dyfishtë, verifikimi i të ardhurave të tatimpaguesve etj. Përfitimet e investimit te ketij sistemi jane afat gjata.

Sistemi i shkëmbimit automatik të informacionit do te funksionoje si një transmetim sistematik dhe periodik i të dhënave të tatimpaguesit nga ana e vendit burim në vendin e qëndrimit, ne te cilen perfshihen shkëmbimin e informacionit të llogarive financiare, institucionet financiare që duhet të raportojnë, llojet e ndryshme të llogarive dhe tatimpaguesve, si dhe procedurat e përbashkëta që duhet të ndjekin institucionet financiare.

Në bazë të standarteve ndërkombëtare informacioni qe do te shkembehet ne kuader te ketij projekti duhet jetë i vlefshëm, i aksesueshëm dhe konfidencial.

Drejtoria e Përgjithshme e Tatimeve do të mbledhë të dhënat nga institucionet financiare dhe do ta shkëmbejë atë automatikisht me vendet të cilat janë pjesë e marrëveshjes.

Standarti ndërkombëtar për shkëmbimin automatik të informacionit u kërkon qeverive:

* të marrin informacion të hollësishëm për llogaritë financiar për jorezidentët nga institucionet e tyre financiare dhe
* t’a shkëmbejnë këtë informacion automatikisht me juridiksionet e tjera mbi bazë vjetore.

Standarti kushtëzon shkëmbimin automatik vjetor ndërmjet autoriteteve tatimore të:

informacionit të llogarive financiare, duke përfshirë bilancet, interesat, dividentët, të drejtat, dhe të ardhurat nga shitjet e aseteve financiare të raportuara tek qeveritë nga institucionet financiare, duke mbuluar llogaritë e mbajtura nga individët dhe entitetet përfshirë trustet  dhe fondacionet

Puna kryesore e bërë deri tani ka të bëjë me ngritjen e një grupi pune, të cilët janë asistuar nga ekspertë nga administrata tatimore italiane (Agenzia delle Entrate), si dhe nga një ekspert i OECD, në kuadër të projektit për Shkëmbimin Automatik të Informacionit, dhe janë financuar nga Agjensia Italiane për zhvillim dhe bashkëpunim.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

Objektivat e propozimit janë:

a) të krijohet një mjet efikas për realizimin e shkëmbimit automatik të informacionit, në zbatim të Standardit të Përbashkët të Raportimit dhe Marrëveshjes Shumëpalëshe të Autoritetit Kompetent për Shkëmbimin Automatik të Informacionit të Llogarive Financiare të miratuar me Vendimin e Këshillit të Ministrave nr. 178, datë 09.03.2016;

b) të garantohet mbledhja e inforaportimit të Institucioneve Financiare Raportuese për mbledhjen dhe raportimin e informacioneve të caktuara financiare pranë Autoritetit Kompetent, në përputhje me Standardin e Përbashkët të Raportimit;

c) të përcaktohen termat dhe kushtet e përgjithshme që lidhen me grumbullimin, përpunimin, përditësimin, bashkëveprimin, përqasjen, ruajtjen, përdorimin dhe arkivimin e informacionit në lidhje me Shkëmbimin Automatik të Informacionit të Llogarive Financiare në çështjet tatimore;

d) të përcaktohen detyrat dhe kompetencat e autoritetit kompetent për të siguruar zbatimin efektiv dhe përputhshmërinë me Standardin e Përbashkët të Raportimit, duke përfshirë marrjen dhe përdorimin e informacionit.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

Opsioni 0 (status quo) *Pra vijimi i gjendjes ekzistuese* : gjendja aktuale e kuadrit rregullator nuk mund të pranohet pasi nuk ka asnjë ligj i cili rregullon shkëmbimin automatik të informacionit në përputhje me Standartin e Përbashkët të Raportimit; Ja pse vijimi i status quo- së është i dëmshëm për ekonominë e vendit, pasi nuk ofron asnjë kuadër rregullator unifikues për të ndihmuar në luftën kundër evazionit fiscal nëpërmjet shkëmbimit të informacionit.

Opsioni nr. 1 *Miratimi i një ligji të ri* : Hartimi i nje ligji te ri, është e vetmja mundësi për të përmbushur qëllimin për krijimin e një kuadri rregullator unifikues në fushën e shkëmbimit automatik të informacionit. Hartimi i nje ligji te ri, meqenëse kemi të bëjmë me një procedure krejtësisht të re, është i domosdoshëm për të bërë të mundur zbatimin e shkëmbimit automatik të informacionit të llogarive financiare në përputhje me Standartin e Përbashkët të Raportimit.

Opsioni 2: Ky është një opsion gati i pamundur, kjo pasi në situatën aktuale nuk kemi një ligj apo bazë ligjore konkrete që ka parashikime mbi shkëmbimin automatik të informacionit. Ndryshimi i ligjit të procedurave tatimore, i cili nuk ka asnjë parashikim në lidhje me shkëmbimin automatik të informacionit, duke shtuar dispozita në tekstin e ligjit ekzistues, do ta dëmtonin strukturën e tij dhe këto ndryshime ligjore do të rezultonin të paqarta dhe të veshtira per tu kuptuar nga publiku, si dhe të vështira për tu zbatuar nga subjektet e detyruara për zbatimin e këtyre detyrimeve.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta*
* *Për ndikimet e drejtpërdrejta:*

* + *Përshkruani nga ana cilësore ndikimet e drejtpërdrejta mbi grupet e prekura.*
	+ *Analizoni nga ana sasiore ndikimet më të rëndësishme të drejtpërdrejta.*
	+ *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
	+ *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
	+ *Përshkruani nga ana cilësore ndikimet jo të drejtpërdrejta mbi grupet e prekura.*
	+ *Analizoni ndikimin mbi konkurrencën.*
* *Diskutoni kufizimin e analizës:*
	+ *Jepni supozimet në të cilat janë bazuar parashikimet dhe risqet, të cilave ato u nënshtrohen.*
	+ *Tregoni sa të forta, të pavarura dhe të rëndësishme janë provat që mbështesin supozimet.*
	+ *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*

* + *Paraqisni një pasqyrë përmbledhëse të të gjitha ndikimeve të opsioneve të analizuara.*
	+ *Shpjegoni se si ndikimet e të gjitha opsioneve të analizuara krahasohen me njëra-tjetrën.*
	+ *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Grupe të cilat do të preken nga ky projekt janë Institucionet Financiare Raportuese dhe Personat Raportues.

Institucioni Financiar raportues do të jetë çdo Institucion Financiar në Republikën e Shqipërisë që nuk është një Institucion Financiar Jo-Raportues;

Ndikimet për Institucionet Financiare Raportuese kanë të bëjnë me detyrimin për mbledhjen dhe raportimin e informacioneve të caktuara financiare pranë Autoritetit Kompetent, në përputhje me Standardin e Përbashkët të Raportimit.Ndikimi do të konsistojë në Raportim të Llogarive të Raportueshme të mbajtura nga Personat e Raportueshëm nga Institucioneve Financiare Raportuese në Republikën e Shqipërisë.

Për sa i përket subjekteve raportuese, ato kanë një ndikim financiar minimal në përiudhën në vijim që nuk mund të përllogaritet për shkak të natyrës së këtij ligji, gamës së gjerë të subjekteve raportuese, llojit të masave shtesë të kërkuara, etj.

Lidhur me ndikimet jo të drejtpërdrejta, është mbi një Person Raportues i cili do të jetë një individ ose Njësi Ekonomike që është identifikuar si i tillë nga një Institucion Financiar Raportues në Republikën e Shqipërisë, rezident i një Juridiksioni tjetër, sipas procedurave të Verifikimit të Duhur, në përputhje me Standardin e Përbashkët të Raportimit. Shkëmbimi automatik i informacionit, nuk kryhet drejtpërdrejtë nga personi raportues, por kryhet nga institucioni financiar ku ky person ka llogarinë financiare.

Kosto e parashikuar për këtë projekt është afërsisht 45 000 000 lekë implementimi dhe 15 000 000 lekë mirembajtja. Kjo kosto është marrë nga vende të ngjashme të cilat kanë implementuar këtë system të shkëmbimit të informacionit.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Opsioni nr. 1, miratimi i një ligji të ri është opsioni i preferuar. Hartimi i nje ligji te ri, është e vetmja mundësi për të përmbushur qëllimin për krijimin e një kuadri rregullator unifikues në fushën e shkëmbimit automatik të informacionit. Nisur nga fakti që ky është një proçes që do të kryhet për herë të parë në Shqipëri, nuk ka pasur bazë ligjore për zbatimin e tij. Hartimi i nje ligji te ri, meqenëse kemi të bëjmë me një procedure krejtësisht të re, është i domosdoshëm për të bërë të mundur zbatimin e shkëmbimit automatik të informacionit të llogarive financiare në përputhje me Standartin e Përbashkët të Raportimit.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Njësia përgjegjëse e cila do të merret me zbatimin e tij është Drejtoria e Përgjithshme e Tatimeve, e mbikëqyrur nga Ministria e Financave dhe Ekonomisë.

Gjithashtu, për të bërë të mundur implementimin e tij do të nxjerren një sërë aktesh nënligjore. Nuk parashikohen pengesa për këtë qëllim. Një ndër masat kryesore e cila do të ndërmerret për arritjen e këtij qëllimi dhe për zbatimin e kuadrit të ri ligjor, është ngritja e një sistemi IT që bën të mundur shkëmbimin automatik të informacionit.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Pas hyrjes në fuqi, monitorimi do të kryhet nga Drejtoria e Përgjithshme e Tatimeve, monitoruar nga Ministria e Financave dhe Ekonomisë.

Kriteri tregues i arritjes së qëllimit do të jetë raportimi i parë në kuadër të shkëmbimit automatik të informacionit në vitin 2020.

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

**Në tabelën e mëposhtme është përllogaritur vlera aktuale neto në total e këtij projektligji. Sikurse shihet vlerësimi i paraqitur mbetet i pjeshëm pasi nga ana jonë është mundësuar vetëm materializimi në vlera financiare i kostos së ngritjes së këtij sistemi. Sa i përket vlerës së përfitimeve, theksojmë që është e pamundur materializim financiar i tyre, nisur dhe nga fakti që përfitimi maksimal përmes këtij ligji është realizimi dhe vënia në dispozicion të administratës tatimore të informacioneve të ndryshme në kohë reale për të mundësuar luftën kundër evazionit fiskal.**

**Në 000/lekë**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktori zbritës**  | 1 | 0.952835 | 0.907894 | 0.86573 | 0.824271 | 0.785394 | 0.748351 | 0.713055 | 0.649423 | 0.647378 |
| Kosto për buxhetin – një herë | 45000 |  |  |  |  |  |  |  |  |  |
| Kosto për buxhetin – në vazhdim |  | 15000 | 15000 | 15000 | 15000 | 15000 | 15000 | 15000 | 15000 | 15000 |
| Kosto për biznesin – një herë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – një herë |  |  |  |  |  |  |  |  |  |  |
| Kosto për grupet e tjera – në vazhdim  |  |  |  |  |  |  |  |  |  |  |
| **Kosto në total**  | 45000 | 15000 | 15000 | 15000 | 15000 | 15000 | 15000 | 15000 | 15000 | 15000 |
| **Kosto e zbritur në total** = Kosto në total x faktorin zbritës | 45000 | 14292.53 | 13618.41 | 12985.95 | 12364.07 | 11780.91 | 11225.27 | 10695.83 | 9741.345 | 9710.67 |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – një herë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim  |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total**  | **151414.965** |
| **Vlera aktuale e përfitimit në total** | 0 |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total | **151414.965** |

**Raporti i vlerësimit të ndikimit - Shtojca 2/b**

***Tabelë: Vlera aktuale neto në total e çdo opsioni***

|  |  |  |
| --- | --- | --- |
| **Opsioni** | **Vlera aktuale në milionë lekë** | **Vlera aktuale neto në milionë lekë** |
| **Kosto** | **Përfitimi** |
| Opsioni 1 | **151414.965** | 0 | **151414.965** |
| Opsioni 2 |  |  |  |